open-index/open-wikipedia-markdown huggingface dataset:
Μουσείο Μαρμαροτεχνίας

δεξιά
Το **Μουσείο Μαρμαροτεχνίας** στον Πύργο της Τήνου δημιουργήθηκε από το Πολιτιστικό Ίδρυμα Ομίλου Πειραιώς (ΠΙΟΠ), το οποίο έχει και την ευθύνη για τη λειτουργία του. Ανήκει στο Δίκτυο Θεματικών Μουσείων του Ιδρύματος. 

Το έργο χρηματοδοτήθηκε από το Γ΄ Κοινοτικό Πλαίσιο Στήριξης, αφού εντάχθηκε στο Περιφερειακό Επιχειρησιακό Πρόγραμμα Νοτίου Αιγαίου 2000-2006, και την Τράπεζα Πειραιώς. 

Στο Μουσείο παρουσιάζεται η *τεχνολογία του μαρμάρου*, υλικού που κατέχει ιδιαίτερη θέση στην αρχιτεκτονική και την τέχνη της Ελλάδας από την αρχαιότητα έως τις μέρες μας, ενώ παράλληλα περιγράφεται αναλυτικά το πλέγμα εργαλειακού εξοπλισμού και τεχνικών. Ταυτόχρονα, με την έμφαση που δίνεται στην προβιομηχανική και πρωτοβιομηχανική Τήνο, του σημαντικότερου νεοελληνικού κέντρου μαρμαροτεχνίας, αναδεικνύεται το κοινωνικό και οικονομικό πλαίσιο στο οποίο αναπτύχθηκαν τα τοπικά εργαστήρια.

## Εκθεσιακές ενότητες
Η μόνιμη έκθεση περιλαμβάνει ποικίλα κοσμικά, εκκλησιαστικά, επιτύμβια και καθημερινής χρήσης πρωτότυπα έργα σε μάρμαρο (υπέρθυρα, κρήνες, οικόσημα, φουρούσια, προσκυνητάρια, γουδιά, κ.ά.), πήλινα προπλάσματα και γύψινα αντίγραφα, εργαλεία λατόμευσης και μαρμαροτεχνίας, μηχανολογικό εξοπλισμό, αρχειακό υλικό, καθώς και την πλουσιότερη συλλογή σχεδίων παλαιών μαρμαρογλυπτών που υπάρχει στην Ελλάδα. Αυτός ο αριθμός αυθεντικών αντικειμένων συγκεντρώθηκε κυρίως χάρις στην ευαισθητοποίηση ιδιωτών αλλά και φορέων, οι οποίοι τα δώρισαν ή τα παραχώρησαν στο Ίδρυμα. Σε συνδυασμό, εξάλλου, με τις αλληλένδετες αναπαραστάσεις λατομείου, εργαστηρίου μαρμαροτεχνίας και συναρμογής δεσποτικού θρόνου, οι επισκέπτες έχουν την ευκαιρία να γνωρίσουν παραδοσιακές τεχνικές και διαδικασίες που αφορούν την εξόρυξη, την πρώτη επεξεργασία και μεταφορά του μαρμάρου, καθώς και τη μορφοποίηση και τοποθέτηση μιας κατασκευής· με άλλα λόγια, τη διαδρομή από την πρώτη ύλη έως το ολοκληρωμένο έργο. Παράλληλα, το οπτικοακουστικό υλικό της έκθεσης ζωντανεύει με τρόπο άμεσο τις παραδοσιακές μεθόδους εργασίας του λατόμου και του μαρμαροτέχνη, ενώ οι εικόνες του οδοιπορικού καταγράφουν την έντονη παρουσία του μαρμάρου σε ολόκληρο το νησί και παροτρύνουν τους επισκέπτες σε δικές τους περιηγήσεις.

Τέλος, η έκθεση επεκτείνεται στους υπαίθριους χώρους του μουσείου. Στην πλατεία μπροστά από την είσοδο εκτίθενται ανυψωτική μηχανή μαρμάρων (μπίγα) και βαγονέτο για τη μεταφορά όγκων, από το λατομείο της Βαθής στον εξώστη, μπαζοβαγονέτο (σέσουλα), στροφή και ράγες από το λατομείο της Πατέλας, μαζί με ολοκληρωμένα και ημικατεργασμένα μαρμάρινα έργα. Ο ιστορικός μηχανολογικός εξοπλισμός, που παρουσιάζεται στην υπαίθρια έκθεση' και ανασυνθέτει χαρακτηριστικές εικόνες από αντίστοιχους φυσικούς χώρους εργασίας, διασώθηκε, συντηρήθηκε και αποκαταστάθηκε λειτουργικά με τη φροντίδα του Πολιτιστικού Ιδρύματος Ομίλου Πειραιώς.

## Εξωτερικοί σύνδεσμοι

* Επίσημη ιστοσελίδα  του Μουσείου Μαρμαροτεχνίας

Κατηγορία:Κτίρια και κατασκευές στην Τήνο
Μαρμαροτεχνιας
Πυργάκι Αχαΐας

Το **Πυργάκι** είναι μικρό χωριό της Αχαΐας στο νεοπαγή Δήμο Αιγιαλείας. Στην απογραφή του 2011 ο οικισμός βρέθηκε να έχει πληθυσμό 15 κατοίκους.

## Τοποθεσία
Το **Πυργάκι Αχαΐας** βρίσκεται σε απόσταση 16 χιλιομέτρων από το Αίγιο, πάνω στο δρόμο Αιγίου-Φτέρης-Καλαβρύτων, κοντά σε ένα μικρό οροπέδιο που ονομάζεται "Αρραβωνίτσα" ή "Αεροδρόμιο" (επειδή στον πόλεμο χρησίμευε ως βοηθητική αεροπορική βάση) με θέα στον Κορινθιακό κόλπο, σε υψόμετρο 831 μέτρων. Από την Αθήνα απέχει 200 χλμ., από την Πάτρα 60 χλμ. και από τα Καλάβρυτα 25 χλμ.

Κοντά στο χωριό Πυργάκι βρίσκεται η Πτέρη Αιγιαλείας. Δάσος από πεύκα και έλατα περιβάλλουν την περιοχή. Κάτω στη μεγάλη χαράδρα κυλάνε τα νερά του ποταμού Σελινούντα, τα οποία αρδεύουν τον κάμπο του Αιγίου. Στα νότια υψώνεται ο Κλωκός. Στα ανατολικά-νοτιοανατολικά ορθώνεται το Ρούσκιο.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Βιβλιογραφία
* 

## Εξωτερικοί σύνδεσμοι

* YouTube - Πυργάκι Αιγίου

Κατηγορία:Χωριά της περιφερειακής ενότητας Αχαΐας
Κατηγορία:Δήμος Αιγίου
Κατηγορία:Δήμος Αιγιαλείας
Γιόσι Ααρών

Ο **Γιόσι Ααρών** (Εβραϊκά: יוסי אהרון) είναι μουσικός και δεξιοτέχνης του μπουζουκιού από την Τιβεριάδα, Ισραήλ.

## Βιογραφία
Ξεκίνησε την μουσική του καριέρα σε νεαρή ηλικία. Άρχισε να μαθαίνει θεωρία της μουσικής σε ηλικία 3 ετών και έμαθε να παίζει μπουζούκι, βιολί και πιάνο. 

Από νεαρή ηλικία έδειξε εξαιρετικό μουσικό ταλέντο και του άρεσε να παίζει κλασικές μελωδίες λαϊκών συνθετών. Στην ενήλικη ζωή του, σπούδασε Πληροφορική και αποφοίτησε με επιτυχία. 

Κατά τη διάρκεια επίσκεψής του στην Ελλάδα, αποφάσισε να εκπληρώσει το παιδικό του όνειρο και άρχισε να μαθαίνει να παίζει μπουζούκι. Η περίοδος στην Ελλάδα ήταν η μεγαλύτερη επιρροή στη ζωή του: είχε επηρεαστεί από τον ελληνικό πολιτισμό και ανέπτυξε ένα ιδιαίτερο μουσικό συναίσθημα που συνδέεται σε μεγάλο βαθμό με την ελληνική μουσική και το ρεμπέτικο.

Το μπουζούκι είναι το μουσικό όργανο που θα τον συνοδεύσει σε όλη τη ζωή του. Ταυτόχρονα άρχισε να διδάσκει μπουζούκι και ξεκίνησε μια νέα ιστοσελίδα, την "Haolam Ha'yevani" (γίντις "Ελληνικός Κόσμος"), όπου περιέχονται πληροφορίες για την Ελλάδα, την ελληνική μουσική και τον πολιτισμό, καθώς και για την εκμάθηση της ελληνικής γλώσσας. 

Ρωτήθηκε αρκετές φορές από τους επισκέπτες της ιστοσελίδας γιατί δεν υπάρχει μέθοδος εκμάθησης μπουζουκιού στα εβραϊκά. Έτσι, άρχισε να γράφει το βιβλίο "Kessem Ha'bouzouki" ("Η μαγεία του μπουζουκιού"), που περιέχει μουσική θεωρία και λαϊκούς "δρόμους". Εκδόθηκαν περισσότερα από 1000 αντίτυπα του βιβλίου στο Ισραήλ. 

Το μεγάλο πάθος του για την ελληνική μουσική και οι συνεχείς επισκέψεις στην Ελλάδα τον ανάγκασαν να εγκαταλείψει την επαγγελματική του ενασχόληση και χώρο εργασίας, η οποία ήταν πολύ επιτυχής, καθώς θα έπρεπε να περνά το μεγαλύτερο μέρος του χρόνου του με τη μουσική. 

Τον Αύγουστο του 2012, κυκλοφόρησε το άλμπουμ "Μελωδίες απ' την καρδιά". 

Δημιούργησε επιτυχημένα μαθήματα για να μάθει ελληνική μουσική και πώς να παίξει το μπουζούκι στο Udemy. 

## Δισκογραφία
* *Μελωδίες απ' την καρδιά* (2012)

## Παραπομπές


## Πηγές
*Yossi Aharon - Βιογραφία
*Last.fm
*Yossi Aharon - Udemy

## Εξωτερικοί σύνδεσμοι
*Yossi Aharon on YouTube
*Yossi Aharon on Bandcamp

Κατηγορία:Ισραηλινοί μουσικοί
Πάουλι Έλεφσεν

Ο **Πάουλι Έλεφσεν** (Joen Pauli Højgaard Ellefsen, 20 Απριλίου 1936 – 24 Αυγούστου 2012) ήταν πολιτικός και μέλος του Κόμματος Ένωσης των Νήσων Φερόε. Διετέλεσε πρωθυπουργός από το 1981 έως το 1985. Τιμήθηκε με το μετάλλιο του Τάγματος της Δανικής Σημαίας και ανακηρύχθηκε ιππότης πρώτης τάξης (Ridder af 1. grad) στις 7 Μαΐου 1984.

## Βιογραφία
Ο Έλεφσεν είχε άλλα 7 αδέρφια και ο ίδιος παντρεύτηκε τη Χένι Έγκχολμ (Ράσμουσεν). Ήταν ο αδερφός του πρώην βουλευτή Σβεντ Άαγκε Έλεφσεν και γαμπρός του πρώην μέλους του Κοινοβουλίου Γιόανες Ντάλσγκαρντ.

Από το 1954 έως το 1956 εργάστηκε ως ψαράς και έπειτα ως τεχνίτης τηλεπικοινωνιών. Εν συνεχεία φοίτησε σε σχολή επιχειρήσεων στην Κοπεγχάγη. Έζησε για αρκετό χρονικό διάστημα (ενώ σπούδαζε) στη Δανία, για να επιστρέψει αργότερα στα Φερόε, μαζί με την οικογένειά του. Συνεργάστηκε με τον Γιόγκβαν Σουντστάιν, μετέπειτα Πρωθυπουργό των Φερόε, ως λογιστές. Το 1975 ξεκίνησε τη δική του επιχείρηση.

## Πολιτική καριέρα
Ο Έλεφσεν εξελέγη για πρώτη φορά βουλευτής στο Løgting το 1974. Από 1974 έως το 1990 χρημάτισε πρόεδρος του Κόμματος της Ένωσης, το οποίο είναι υπέρ των στενότερων σχέσεων των Φερόε με τη Δανία. Την περίοδο 1977-87 και 1988-90 υπηρέτησε ως ένα από τα δύο μέλη του Δανέζικου Κοινοβουλίου. Εκπροσώπησε τους κατοίκους των Φερόε στο Σκανδιναβικό Συμβούλιο από το 1975 έως το 1976 και ξανά το 1979.

Έπειτα από τις βουλευτικές εκλογές στις 8 Νοεμβρίου 1980, το Κόμμα της Ένωσης ήρθε πρώτο με 8 έδρες στο Κοινοβούλιο. Ο Έλεφσεν ανέλαβε πρωθυπουργός στις 5 Ιανουαρίου 1981. Παρέμεινε στην εξουσία για 4 χρόνια. Στις εκλογές που διεξήχθησαν στις 8 Νοεμβρίου 1984 το Ενωτικό Κόμμα έχασε από τους Σοσιαλδημοκράτες και η θητεία του Έλεφσεν τερματίστηκε. Τον διαδέχθηκε στην πρωθυπουργία στις 11 Ιανουαρίου 1985 ο Άτλι Νταμ, ο οποίος είχε υπηρετήσει ξανά στον πρωθυπουργικό θώκο.

## Παραπομπές

## Εξωτερικοί σύνδεσμοι
* *Løgtingið 150 - Hátíðarrit*. Tórshavn 2002, Volume 2, p.&nbsp;276 (PDF-Download )

Κατηγορία:Πρωθυπουργοί των Φερόε
Ιωάννης Λυμπέρης

Ο **Ιωάννης Λυμπέρης** γεννήθηκε το 1955 στην Αμαλιάδα Ηλείας, από τους αγρότες Παναγιώτη και Κριτονίκη Λυμπέρη, το γένος Γιαννοπούλου. Το 1973 εισήχθη στην Ιατρική Σχολή του Πανεπιστημίου Θεσσαλονίκης, όπου σπούδασε με συνεχείς υποτροφίες και από όπου αποφοίτησε το 1979.

Μετά το τέλος των σπουδών του επέστρεψε και εργάστηκε στα Νοσοκομεία Αμαλιάδας και Πύργου ως καρδιολόγος. Έχει εκλεγεί, παμψηφεί, μέλος της Διοίκησης του Νοσοκομείου Αμαλιάδας, ως εκπρόσωπος των ιατρών. Έχει διατελέσει μέλος της Επιστημονικής Επιτροπής του Νοσοκομείου και Συνδικαλιστικός Εκπρόσωπος στην Ένωση Νοσοκομειακών Ιατρών Δυτικής Ελλάδος.

Από τα φοιτητικά του χρόνια είχε ενεργό δράση στα κοινά: συμμετείχε στο Φοιτητικό Κίνημα της εποχής (1973 – 1980) και εξελέγη σε όλες τις βαθμίδες Οργάνων της Σχολής και των Διασχολικών Θεσσαλονίκης. Με την Τοπική Αυτοδιοίκηση ασχολήθηκε για πρώτη φορά το 1994, οπότε εξελέγη, δεύτερος σε σταυρούς, Νομαρχιακός Σύμβουλος Ηλείας, με την παράταξη του κ. Αθανασίου Ράλλη «Ενότητα για την Ηλεία». Το 1998, ως επικεφαλής της παράταξης «Νέα δημοτική κίνηση: Αμαλιάδα-Ηλίδα», εξελέγη Δήμαρχος Αμαλιάδας, με ποσοστό 59%. Επανεξελέγη το 2002. Το 2006 επανεξελέγη Δήμαρχος Αμαλιάδας.Το 2010 εξελέγη Δήμαρχος Ήλιδας με τον συνδυασμό «Ηλίδα-Νέα εποχή». Το 2014 ήταν ξανά υποψήφιος, αλλά ηττήθηκε από το Χρήστο Χριστοδουλόπουλο. Το 2003 εξελέγη και το 2007 επανεξελέγη Πρόεδρος της Τοπικής Ένωσης Δήμων και Κοινοτήτων (Τ.Ε.Δ.Κ.) Νομού Ηλείας. Συμμετέχει σε Επιτροπές της Κεντρικής Ένωσης Δήμων και Κοινοτήτων Ελλάδας (Κ.Ε.Δ.Κ.Ε.).

Είναι παντρεμένος με τη Σοφία Σαββοπούλου, με την οποία έχουν τρία  παιδιά, τον Παναγιώτη, τον Γιώργο  και  τον Νικόλαο-Στυλιανό.

Επανεξελέγη δήμαρχος Ήλιδας το 2019 από τον 1ο γύρο, λεμβάνοντας ποσοστό 57,30% των ψήφων.

Κατηγορία:Έλληνες καρδιολόγοι
Κατηγορία:Δήμαρχοι Αμαλιάδος
Προνόη

Η **Προνόη** αναφέρεται σε έξι χαρακτήρες της Ελληνικής μυθολογίας.

1. **Προνόη**, μία από τις Νηρηίδες.

2. **Προνόη**, κόρη του Φόρβαντα. Παντρεύτηκε τον Αιτωλό. Παιδιά τους ήταν ο Πλευρών και τον Καλυδών .

3. **Προνόη**, κόρη του Μελάμποδα, βασιλιά του Άργους, και της Ιφιάνειρας, κόρη του Μεγαπένθη. Θεωρήθηκε ότι ήταν μάντισσα.

4. **Προνόη**, μία νύμφη. Ήταν η μητέρα του Τρωός Λάσου. Ο Λάσος σκοτώθηκε από τον Ποδαλείριο κατά τη διάρκεια του Τρωικού πολέμου.

5. **Προνόη**, μία Ναϊάδα ενός ποταμού στη Λυκία. Είπε στον Καύνο τι είχε συμβεί στην αδερφή του Βυβλίδα (ότι είχε αυτοκτονήσει), και τον έπεισε να μείνει μαζί της με την προϋπόθεση ότι να λάβει την κυριαρχία της χώρας της Λυκίας ή της Καρίας. Το ζευγάρι είχε ένα γιο, τον Αιγίαλο, ο οποίος κληρονόμησε το βασίλειο μετά το θάνατο του πατέρα του.

6. **Προνόη**, κόρη του ποτάμιου θεού Ασωπού, μητέρα του Φώκου από τον Ποσειδώνα.

## Παραπομπές



Κατηγορία:Πρόσωπα της ελληνικής μυθολογίας
Κατηγορία:Νηρηίδες
Κατηγορία:Νύμφες
Κατηγορία:Ναϊάδες
Πάρης Ηλία

Ο **Πάρης Ηλία** γεννήθηκε στις 6 Ιανουαρίου το 1972 στην Αμμόχωστο και είναι Κύπριος πρώην διεθνής αμυντικός. Ξεκίνησε την καριέρα του από την Αλκή Λάρνακας αλλά έπαιξε για πολλές ομάδες όπως η Ανόρθωση Αμμοχώστου, η Νέα Σαλαμίνα, η Ομόνοια, η ΑΕΚ Λάρνακας, η Αγία Νάπα.

## Τίτλοι
* Πρωταθλήματα Κύπρου (2): (1998, 2001
* Κύπελλο Κύπρου (2): 1998, 2004

## Πηγές
* Εθνικής Κύπρου:Συμμετοχές Ολων Των Εποχών
* Ο Βέσκο έκανε την αρχή

Κατηγορία:Κύπριοι ποδοσφαιριστές
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές ΑΕΚ Λάρνακας
Κατηγορία:Ποδοσφαιριστές Αλκής Λάρνακας
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Νέας Σαλαμίνας
Κατηγορία:Κύπριοι προπονητές ποδοσφαίρου
Κατηγορία:Ποδοσφαιριστές Ερμή Αραδίππου
Κατηγορία:Αμυντικοί ποδοσφαιριστές
Φίνε Γκελ

Το **Φίνε Γκελ** (ιρλανδικά: *Fine Gael*) είναι ένα πολιτικό κόμμα της Δημοκρατίας της Ιρλανδίας. Χαρακτηρίζεται ως κεντρώο προς κεντροδεξιό, με κύριες ιδεολογίες του τη χριστιανοδημοκρατία και τον φιλελεύθερο συντηρητισμό. Το όνομά του σημαίνει στα ιρλανδικά «Οικογένεια» ή «Φυλή των Ιρλανδών». Είναι το μεγαλύτερο κόμμα σε αριθμό εδρών στην Ιρλανδική Βουλή, στην τοπική αυτοδιοίκηση και στις έδρες της Ιρλανδίας στο Ευρωπαϊκό Κοινοβούλιο. Έχει περίπου 35.000 μέλη, και είναι το μεγαλύτερο κόμμα στην κυβέρνηση συνασπισμού που δημιουργήθηκε σε συνεργασία με το Εργατικό Κόμμα. Ο αρχηγός του κόμματος, Έντα Κένι, ο οποίος ηγείται του κόμματος από το 2002, είναι ο τωρινός πρωθυπουργός της Δημοκρατίας της Ιρλανδίας.

Το Φίνε Γκελ ιδρύθηκε στις 8 Σεπτεμβρίου 1933 ύστερα από τη συγχώνευση του Κοινωνία των Γαέλων, του Εθνικού Κεντρώου Κόμματος και της Εθνικής Φρουράς γνωστοί και ως *Blueshirts* (*Μπλούσερτς*, τίτλος που χρησιμοποιείται ακόμα για τις αναφορές στο κόμμα). Οι ρίζες του προκύπτουν από τον Ιρλανδικό Πόλεμο της Ανεξαρτησίας και της παράταξης υπέρ της Αγγλοϊρλανδικής Συνθήκης στον Ιρλανδικό Εμφύλιο Πόλεμο, θεωρώντας τον Μάικλ Κόλινς ως τον εμπνευστή του κινήματος.

Το Φίνε Γκελ τοποθετείται πιο δεξιά από τον παραδοσιακό του αντίπαλο Φίανα Φαλ, αλλά δεν έχει κυβερνήσει ποτέ χωρίς το Εργατικό Κόμμα, ένα σοσιαλδημοκρατικό κόμμα που τοποθετείται στην κεντροαριστερά. Το κόμμα αυτοπροσδιορίζεται ως ένα «κόμμα του προοδευτικού κέντρου», ισχυρά προσκολλημένο στις ιδέες της χριστιανοδημοκρατίας και το κέντρο, ενώ θεωρείται ως μετριοπαθές σε κοινωνικά ζητήματα και συντηρητικό σε οικονομικά. Είναι ιδρυτικό μέλος του Ευρωπαϊκού Λαϊκού Κόμματος και μέλος της Κεντρώας Δημοκρατικής Διεθνούς.

## Έδρες σε κοινοβούλια

## Παραπομπές


## Εξωτερικοί σύνδεσμοι
* 

Κατηγορία:Ιρλανδικά πολιτικά κόμματα
Κατηγορία:Συντηρητικά κόμματα
Φεντερίκο Βαλεντίνι

Ο **Φεντερίκο Βαλεντίνι** είναι ένας διεθνής ποδοσφαιριστής από το Σαν Μαρίνο που αγωνίζεται στην for ΣΠ Τρε Πέννε. Έχει παίξει στις ομάδες Βαλλβέρντε Ριτσιόνε ΦΚ, Μουράτα, Σπόρτινγκ Νοβαφελτρία, Τρε Φιόρι, Φοντανέλλε, ΑΣ Ρεάλ Μισάνο και Τρε Πέννε. Από το 2006 είναι διεθνής με την εθνική Σαν Μαρίνο.

## Εξωτερικοί σύνδεσμοι

* Soccerway
* National-Football-Teams.com

Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές από τον Άγιο Μαρίνο
Κατηγορία:Ποδοσφαιριστές Εθνικής Αγίου Μαρίνου
Κατηγορία:Ποδοσφαιριστές Σ.Σ. Μουράτα
Κατηγορία:Ποδοσφαιριστές Τρε Φιόρι
Κατηγορία:Ποδοσφαιριστές ΣΠ Τρε Πέννε
Φάμπιο Βιταΐολι

Ο **Φάμπιο Βιταΐολι** είναι ένας Σαν Μαρινέζος διεθνής ποδοσφαιριστής που αγωνίζεται στην Σ.Σ. Μουράτα και στην Εθνική Σαν Μαρίνο . Αγωνίζεται στη θέση του Αμυντικού.

## Καριέρα
Ξεκίνησε την επαγγελματική του καριέρα το 2006 από την Olympia Secchiano. Το 2007 μετεγγράφηκε στη Σ.Σ. Μουράτα.

## Διεθνής καρίερα
Από το 2007 συμμετέχει στην Εθνική Σαν Μαρίνο έχοντας 22 συμμετοχές.

## Πηγές

* Soccerway profile

Κατηγορία:Αμυντικοί ποδοσφαιριστές
Κατηγορία:Ποδοσφαιριστές από τον Άγιο Μαρίνο
Κατηγορία:Ποδοσφαιριστές Εθνικής Αγίου Μαρίνου
Κατηγορία:Ποδοσφαιριστές Σ.Σ. Μουράτα
Άλεξ Γκασπερόνι

Ο **Άλεξ Γκασπερόνι** είναι ένας Σαν Μαρινέζος διεθνής ποδοσφαιριστής που αγωνίζεται στην ΣΠ Τρε Πέννε και στην Εθνική Σαν Μαρίνο .

## Καριέρα
Ξεκίνησε από την ΑΣΝ Μετζολάρα. Στη συνέχει αγωνίστηκε στις Καστέλ Σαν Πιέτρο Τέρμε Κάλτσιο, Σαν Μαρίνο Κάλτσιο, ΑΣ Ναρνέσε, ΟΣ Τολεντίνο, ΑΣ Τσέρβια, Σ.Σ. Μουράτα και ΣΠ Τρε Πέννε.

Συμμετείχε για πρώτη φορά με την Εθνική Σαν Μαρίνο το 2003.

## Πηγές
* National-Football-Teams.com

Κατηγορία:Μέσοι ποδοσφαιριστές
Κατηγορία:Ποδοσφαιριστές από τον Άγιο Μαρίνο
Κατηγορία:Ποδοσφαιριστές Εθνικής Αγίου Μαρίνου
Κατηγορία:Ποδοσφαιριστές ΣΠ Τρε Πέννε
Κατηγορία:Ποδοσφαιριστές Σαν Μαρίνο Κάλτσιο
Κατηγορία:Ποδοσφαιριστές Σ.Σ. Μουράτα
Μικέλε Τσερβελλίνι

Ο **Μικέλε Τσερβελλίνι** (ιταλικά *Michele Cervellini*) είναι ένας Σαν Μαρινέζος διεθνής ποδοσφαιριστής που αγωνίζεται στην Γιουβένες Ντογκάνα και στην Εθνική Σαν Μαρίνο.

## Σταδιοδρομία
Ξεκίνησε την επαγγελματική του καριέρα από την A.C. Rimini το 2006. Στη συνέχεια αγωνίστηκε στη Saint Ermete Calcio και από το 2007 στην Γιουβένες Ντογκάνα.

## Πηγές
* Michele Cervellini στο national-football-teams 

Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Αγίου Μαρίνου
Κατηγορία:Ποδοσφαιριστές από τον Άγιο Μαρίνο
Κατηγορία:Ποδοσφαιριστές Γιουβένες Ντογκάνα
Ματέο Βιταΐολι

Ο **Ματέο Βιταΐολι** είναι ένας Σαν Μαρινέζος διεθνής ποδοσφαιριστής που αγωνίζεται στην Σαν Μαρίνο Κάλτσιο και στην Εθνική Σαν Μαρίνο.

## Καριέρα
Ξεκίνησε την επαγγελματική του καριέρα από τη Σαν Μαρίνο Κάλτσιο . Στη συνέχει δόθηκε δανεικός στην Empoli. Ακολούθως επέστρεψε στην Σαν Μαρίνο Κάλτσιο . Έπειτα δόθηκε δανεικός στην ASD Cagliese και ακολούθως δανεικός στην Real Montecchio. Στη συνέχεια αγωνίστηκε στην Τρε Φιόρι και το 2009 επέστρεψε στην Σαν Μαρίνο Κάλτσιο.

## Πηγές

* http://www.tuttocalciatori.net/Vitaioli_Matteo
* http://www.national-football-teams.com/v2/player.php?id=29315
* http://www.zimbio.com/Matteo+Vitaioli

Κατηγορία:Επιθετικοί ποδοσφαιριστές
Κατηγορία:Ποδοσφαιριστές από τον Άγιο Μαρίνο
Κατηγορία:Ποδοσφαιριστές Εθνικής Αγίου Μαρίνου
Κατηγορία:Ποδοσφαιριστές Σαν Μαρίνο Κάλτσιο
Κατηγορία:Ποδοσφαιριστές Τρε Φιόρι
Κατηγορία:Ποδοσφαιριστές ΦΚ Φιορεντίνο
Κατηγορία:Ποδοσφαιριστές ΟΣ Λατίνα Κάλτσιο
Νίκολας Χάσλερ

μικρογραφία| Νίκολας Χάσλερ
Ο **Νίκολας Χάσλερ** είναι ένας διεθνής ποδοσφαιριστής από το Λίχτενσταϊν. Αγωνίζεται στη ΦΚ Βαντούζ.

## Σταδιοδρομία
Ο Νίκολας Χάσλερ ξεκίνησε τη σταδιοδρομία του από την ομάδα νέων ΦΚ Τρίσεν και αργότερα μετακινήθηκε στην ΦΚ Μπάλτσερς το 2003. Επαγγελματικά αγωνίστηκε στις ΦΚ Μπάλτσερς, ΟΣΦ Έσεν/Μάουρεν και ΦΚ Βαντούζ.

### Διεθνής
Από το 2010 είναι διεθνής με την Εθνική Λίχτενσταϊν.

## Πηγές - εξωτερικοί σύνδεσμοι

* Nicolas Hasler - FC Balzers
* Profile at LFV website 
* Ο Χάσλερ στον επίσημο ιστότοπο της Βαντούζ

Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Λίχτενσταϊν
Κατηγορία:Ποδοσφαιριστές από το Λίχτενσταϊν
Κατηγορία:Ποδοσφαιριστές Εθνικής Λίχτενσταϊν Κ21
Κατηγορία:Ποδοσφαιριστές ΦΚ Βαντούζ
Κατηγορία:Ποδοσφαιριστές ΟΣΦ Έσεν/Μάουρεν
Κατηγορία:Ποδοσφαιριστές ΦΚ Μπάλτσερς
Μικέλε Πολβερίνο

Ο **Μικέλε Πολβερίνο** είναι διεθνής ποδοσφαιριστής από το Λίχτενσταϊν. Αγωνίζεται στην ΦΚ Μπάλζερς, ομάδα της πατρίδας του. Ξεκίνησε την επαγγελματική του καριέρα από την ΦΚ Βαντούζ. Αγωνίστηκε επίσης στην ιταλική Όλμπια Κάλτσιο, την ελβετική ΦΚ Άαραου, την ιρανική Στιλ Αζίν ΦΚ, τις αυστριακές Βόλφσμπεργκερ ΑΚ και ΣΦ Ριντ, καθώς και την ΦΚ Ράπερσβιλ-Γιόνα της ελβετικής 3ης κατηγορίας (Promotion League). Συμμετέχει στην Εθνική Λίχτενσταϊν από το 2007.

## Τίτλοι
* Κύπελλο Ελβετίας U-15

## Διεθνή γκολ

## Αναφορές


## Εξωτερικοί σύνδεσμοι

* National Football Teams

Κατηγορία:Μέσοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Λίχτενσταϊν
Κατηγορία:Ποδοσφαιριστές από το Λίχτενσταϊν
Κατηγορία:Ποδοσφαιριστές ΦΚ Βαντούζ
Κατηγορία:Ποδοσφαιριστές Βόλφσμπεργκερ ΑΚ
Κατηγορία:Ποδοσφαιριστές ΦΚ Άαραου
Κατηγορία:Ποδοσφαιριστές Στιλ Αζίν ΦΚ
Νταβίντ Χάσλερ

Ο **Νταβίντ Χάσλερ** (*David Hasler*, 4 Μαΐου 1990) είναι πρώην διεθνής ποδοσφαιριστής από το Λίχτενσταϊν.

Ξεκίνησε την του καριέρα το 2007 από την ΟΣΦ Έσεν/Μάουρεν. Το 2007 μετεγράφηκε στην ελβετική ΦΚ Βασιλεία. Το 2010 μετακινήθηκε στην ΦΚ Βαντούζ. Το 2006 συμμετείχε στην εθνική Λίχτενσταϊν κάτω των 21, σε ηλικία 15 ετών και 11 μηνών. Στις 26 Μαρτίου 2008 συμμετείχε για πρώτη φορά στην Εθνική ανδρών Λίχτενσταϊν σε αγώνα με αντίπαλο τη Μάλτα.

## Εξωτερικοί σύνδεσμοι

* Profile at FC Vaduz official site 
* ΟΥΕΦΑ
* Facts and Figures

Κατηγορία:Μέσοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Λίχτενσταϊν
Κατηγορία:Ποδοσφαιριστές από το Λίχτενσταϊν
Κατηγορία:Ποδοσφαιριστές ΦΚ Βασιλεία
Κατηγορία:Ποδοσφαιριστές ΦΚ Βαντούζ
Κατηγορία:Ποδοσφαιριστές Εθνικής Λίχτενσταϊν Κ21
Ματίας Κρίστεν

Ο **Ματίας Κρίστεν** είναι ένας διεθνής ποδοσφαιριστής από το Λίχτενσταϊν. Αγωνίζεται στην ελβετική ΦΚ Λιντ 04. Αγωνίζεται και ως μέσος και ως επιθετικός.

## Καριέρα
Ο Ματίας Κρίστεν αγωνίστηκε στις ΦΚ Τρίσεν, ΦΚ Μπάλτσερς, ΦΚ Βιλ 1900, ΦΚ Γκόσαου και ΦΚ Βαντούζ. Έκανε το ντεμπούτο του με την Εθνική Λίχτενσταϊν το 2008.

## Εξωτερικοί σύνδεσμοι

* National-Football-Teams.com

Κατηγορία:Μέσοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Λίχτενσταϊν
Κατηγορία:Ποδοσφαιριστές από το Λίχτενσταϊν
Κατηγορία:Ποδοσφαιριστές ΦΚ Βαντούζ
Κατηγορία:Ποδοσφαιριστές ΟΣΦ Έσεν/Μάουρεν
Κατηγορία:Ποδοσφαιριστές ΦΚ Μπάλτσερς
Κατηγορία:Ποδοσφαιριστές ΦΚ Βιλ 1900
Κατηγορία:Ποδοσφαιριστές ΦΚ Γκόσαου
Κατηγορία:Ποδοσφαιριστές Σινγκτάρουα ΦΚ
Κατηγορία:Ποδοσφαιριστές ΦΚ Τρίσεν
Ντάνιελ Ούντσεν

Ο **Ντάνιελ Ούντσεν** είναι διεθνής ποδοσφαιριστής από τα Νήσια Φερόε, ο οποίος αγωνίζεται στη θέση του Μέσου. Αγωνίζεται στην EB/Streymur και στην Εθνική Νήσοι Φερόε.

## Καριέρα
Ο Ντάνιελ Ούντσεν στο παρελθόν αγωνίστηκε στην Hvidovre IF και την Albertslund IF στη Δανία. Το 2005 υπέγραψε στην Greve Fodbold. Έκανε το ντεμπούτο του εναντίον στη Farum BK και μάλιστα σκόραρε. Το 2007 υπέγραψε συμβόλαιο με την Fremad Amager. Το Δεκέμβριο του 2011 υπέγραψε συμβόλαιο με την Elite 3000 Fodbold.

Τον Σεπτέμβριο του 2010 είχε την πρώτη του συμμετοχή με την Νήσοι Φερόε στα προκριματικά του Euro 2012 σε αγώνα ενάντια στη Σερβία.

## Τίτλοι
* Πρωτάθλημα Δανίας: 2005/06

## Εξωτερικοί σύνδεσμοι

* http://www.dagbladetonline.dk/apps/pbcs.dll/article?AID=/20050808/SPORT-DB/108080148&Profile=3000
* http://www.dagbladetonline.dk/apps/pbcs.dll/article?AID=/20060606/SPORT-DB/106060188&Profile=3000
* https://web.archive.org/web/20170116171545/http://www.oravis.dk/index.php?option=com_content&task=view&id=290
* https://web.archive.org/web/20120426055958/http://sportal.fo/grein/udsen_gjort_sattmla_i_danmark
* UEFA

Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Νήσων Φερόε
Κατηγορία:Ποδοσφαιριστές των Νήσων Φερόε
Κατηγορία:Ποδοσφαιριστές Χβιντόβρε ΙΦ
Κατηγορία:Ποδοσφαιριστές Φρέμαντ Άμαγκερ
Κατηγορία:Ποδοσφαιριστές ΦΚ Χέλσινγκορ
Κατηγορία:Ποδοσφαιριστές Γκρέβε Φόντμπολντ
Κατηγορία:Ποδοσφαιριστές ΦΚ Βέστσιελαντ
Κατηγορία:Ποδοσφαιριστές Βάνλοσε ΙΦ
Κατηγορία:Ποδοσφαιριστές ΕΜ/Στρέιμουρ
Γιόνας Νάες

Ο **Γιόνας Νάες** είναι διεθνής ποδοσφαιριστής από τα Νήσια Φερόε, ο οποίος αγωνίζεται στην Valur στη θέση του αμυντικού.

## Διεθνής καριέρα
Έκανε το ντεμπούτο του με την Εθνική Νήσων Φερόε το 2008.
## Εξωτερικοί σύνδεσμοι

* Global Sports Media
* National Football Teams
* national-football-teams
* Boldklubben 

Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Νήσων Φερόε
Κατηγορία:Ποδοσφαιριστές των Νήσων Φερόε
Κατηγορία:Ποδοσφαιριστές Βάλουρ Ρέικιαβικ
Κατηγορία:Ποδοσφαιριστές Μπολντκλούμπεν Φρεμ
Κατηγορία:Ποδοσφαιριστές Φρέμαντ Άμαγκερ
Κατηγορία:Ποδοσφαιριστές Κέγιε ΜΚ
Κατηγορία:Ποδοσφαιριστές Άργκιρ Μπόλτφελαγκ
Κατηγορία:Ποδοσφαιριστές ΝΣΙ Ρούναβικ
Κατηγορία:Ποδοσφαιριστές Β36 Τόρσχαβν
Χαλγκρίμ Έλτορ

Ο **Γιάλγκριμ Έλτορ** (Hjallgrím Elttør) είναι ένας διεθνής ποδοσφαιριστής από τα Νήσια Φερόε ο οποίος αγωνίζεται στη θέση του επιθετικού. Αγωνίζεται στην ΚΙ Κλάκσβικ και στην Εθνική Νήσοι Φερόε, με την οποία έχει 24 συμμετοχές.

Παλαιότερα αγωνίστηκες στις ομαδες Fremad Amager, NSÍ Runavík και Β36 Τόρσχαβν.

Με την Εθνική Νήσοι Φερόε αγωνίζεται από το 2007.

## Εξωτερικοί σύνδεσμοι

* Sportal.fo, Hjalgrím Elttør skiftir til KÍ
* Football.fo
* Hjalgrím Elttør player info at www.transfermarkt.de
* FaroeSoccer.com, Hjalgrím Elttør's profile

Κατηγορία:Επιθετικοί ποδοσφαιριστές
Κατηγορία:Ποδοσφαιριστές των Νήσων Φερόε
Κατηγορία:Ποδοσφαιριστές Εθνικής Νήσων Φερόε
Κατηγορία:Ποδοσφαιριστές Φρέμαντ Άμαγκερ
Κατηγορία:Ποδοσφαιριστές ΚΙ Κλάκσβικ
Κατηγορία:Ποδοσφαιριστές ΝΣΙ Ρούναβικ
Κατηγορία:Ποδοσφαιριστές Β36 Τόρσχαβν
Χοσέ Αντόνιο Γκόμες

Ο **Χοσέ Αντόνιο Γκόμες**  είναι ένας διεθνής ποδοσφαιριστής από την Ανδόρρα που αγωνίζεται στον ισπανικό σύλλογο CF San Rafael, στη θέση του τερματοφύλακα.

## Καριέρα
Γεννήθηκε στη La Massana της Ανδόρρας.  Σε όλη του τη καριέρα αγωνιζόμενος σε ισπανικά πρωταθλήματα με τις ομάδες FC Andorra, UD Ibiza-Eivissa, CD Ciudad de Vícar και CF San Rafael.

Ξεκίνησε τη διεθνή καριέρα του στην Εθνική Ανδόρρας το 2006. Συμμετείχε στα προκριματικά του παγκοσμίου κυπέλλου 2010 και του ευρωπαϊκού πρωταθλήματος 2012.

## Παραπομπές



Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ανδόρρας
Κατηγορία:Ανδορρανοί ποδοσφαιριστές
Κατηγορία:Ποδοσφαιριστές ΦΚ Ανδόρρα
Έμιλι Γκαρσία

Ο **Εμιλι Γκαρσία**  είναι ένας είναι ένας διεθνής ποδοσφαιριστής από την Ανδόρρα που αγωνίζεται στον ισπανικό σύλλογο FC Andorra, στη θέση του  μέσου .

## Διεθνής Καριέρα
Ο Εμιλι Γκαρσία ξεκίνησε τη διεθνής καριέρα του με την Εθνική Ανδόρρας στις 29 Μαίου 2010. Αγωνίστηκε σε προκριματικά ευρωπαϊκού πρωταθλήματος. Τελευταίο του παιχνίδι τώρα με την Εθνική Ανδόρρας ήταν στις 14 Αυγούστου 2012 με αντίπαλο το Λίχτενσταϊν.

## Εξωτερικοί σύνδεσμοι

*  UEFA
* Emili Josep
* Emili Garcia
* Matches of Emili Garcia

Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ανδόρρας
Κατηγορία:Ανδορρανοί ποδοσφαιριστές
Κατηγορία:Ποδοσφαιριστές ΦΚ Ανδόρρα
Χαβιέρ Ανδόρρα

Ο **Χαβιέρ Ανδόρρα** είναι ένας είναι ένας διεθνής ποδοσφαιριστής από την Ανδόρρα που αγωνίζεται στον ισπανικό σύλλογο FC Andorra, στη θέση του επιθετικού.

## Καριέρα
Ο Χαβιέρ Ανδόρρα ξεκίνησε την καριέρα του το 2004 από την FC Andorra.  Στη συνέχεια έπαιξε στις , CD Benicarló, Gimnástico Alcázar και  CD Binéfar. Ξεκίνησε τη διεθνή του καριέρα το 2005.

## Εξωτερικοί σύνδεσμοι

*National-Football-Teams.com

Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ανδόρρας
Κατηγορία:Ανδορρανοί ποδοσφαιριστές
Κατηγορία:Ποδοσφαιριστές ΦΚ Ανδόρρα
Κριστιάν Μαρτίνεθ

Ο **Κριστιάν Μαρτίνεθ** είναι ένας είναι ένας διεθνής ποδοσφαιριστής από την Ανδόρρα που αγωνίζεται στον ισπανικό σύλλογο FC Andorra, στη θέση του αμυντικού.

## Καριέρα
Γεννήθηκε στην Ανδόρρα λα Βέγια.  Ξεκίνησε την καριέρα του στην FC Andorra το 2009. Αγωνίστηκε για πρώτη φορά με την Εθνική Ανδόρρας  την ίδια χρονιά. Συμμετείχε επίσης στην Εθνική Ανδόρρας κάτω των 17, κάτω των 19 και κάτω των 21.
Σκόραρε ένα γκολ στο παιχνίδι με την Εθνική Ιρλανδία στα προκριματικά του Euro 2012. 

## Παραπομπές



Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ανδόρρας
Κατηγορία:Ανδορρανοί ποδοσφαιριστές
Κατηγορία:Ποδοσφαιριστές ΦΚ Ανδόρρα
Κατηγορία:Ποδοσφαιριστές ΦΚ Λουζιτάνος
Κατηγορία:Ποδοσφαιριστές ΦΚ Σάντα Κολόμα
Ντάνιελ Κάουφμαν

Ο **Ντάνιελ Κάουφμαν** γεννήθηκε στις 22 Δεκεμβρίου 1990, είναι ένας διεθνής ποδοσφαιριστής από το Λίχτενσταϊν και αγωνίζεται στην Βαντούζ στη θέση του μέσου.

## Καριέρα
Το 2008 εντάχθηκε στη Μπάλτσερς. Σκόραρε μέσα σε 2 χρόνια 4 γκολ σε 34 εμφανίσεις. Το 2010 πήρε μεταγραφή στην Έσεν/Μάουρεν και έμεινε εκεί για άλλα 2 χρόνια, πετυχαίνοντας ένα γκολ σε 25 αγώνες. Το 2012 πήγε στη Βαντούζ. Από τότε αγωνίζεται εκεί και έχει βάλει 3 γκολ σε 15 ματς.

## Εθνική ομάδα
Στις 17 Νοεμβρίου 2010 έκανε ντεμπούτο με την Εθνική Λίχτενσταϊν σε αγώνα με αντίπαλο την Εσθονία.

## Εξωτερικοί σύνδεσμοι

* Daniel Kaufmann - FC Balzers
* Daniel Kaufmann
* Profile at LFV website 
* Ο Κάουφμαν στον επίσημο ιστότοπο της Βαντούζ

Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Λίχτενσταϊν
Κατηγορία:Ποδοσφαιριστές από το Λίχτενσταϊν
Κατηγορία:Ποδοσφαιριστές Εθνικής Λίχτενσταϊν Κ21
Κατηγορία:Ποδοσφαιριστές ΟΣΦ Έσεν/Μάουρεν
Κατηγορία:Ποδοσφαιριστές ΦΚ Μπάλτσερς
Κατηγορία:Ποδοσφαιριστές ΦΚ Βαντούζ
Σέρχιο Μορένο

Ο **Σέρχιο Μορένο** είναι ένας είναι ένας διεθνής ποδοσφαιριστής από την Ανδόρρα που αγωνίζεται στον αλβανικό σύλλογο Vllaznia Shkodër , στη θέση του επιθετικού.

## Διεθνής καριέρα
Συμμετείχε για πρώτη φορά στην Εθνική Ανδόρρας το 2004. Αγωνίστηκε σε προκριματικά παγκοσμίου κυπέλλου και σε προκριματικά ευρωπαϊκού πρωταθλήματος. Το πρώτο του παιχνίδι ήταν με την Πολωνία (ήττα 3-0).

## Εξωτερικοί σύνδεσμοι

*Προφίλ FIFA 
* Soccerway profile

Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ανδόρρας
Κατηγορία:Ανδορρανοί ποδοσφαιριστές
Κατηγορία:Ποδοσφαιριστές ΚΦ Βλαζνία Σκόδρας
Κατηγορία:Ποδοσφαιριστές ΦΚ Ανδόρρα
Γιόχαν Ντάβιντσεν

Ο **Γιόχαν Ντάβιντσεν** είναι διεθνής ποδοσφαιριστής από τα Νήσια Φερόε ο οποίος αγωνίζεται στη θέση του αμυντικού. Ξεκίνησε την καριέρα του από την NSÍ Runavík. Ακολούθως υπόγραψε συμβόλαιο με την Έβερτον και συμμετείχε στην ομάδα κάτω των 19. Στη συνέχεια επέστρεψε στην πατρίδα του και στην NSÍ Runavík. Αργότερα έπαιξε στην Skála ÍF και μετά πάλι στην NSÍ Runavík, με την οποία κατέκτησε και πρωτάθλημα.
Από το 2007 συμμετέχει στην Εθνική των Νήσων Φερόε.

## Εξωτερικοί σύνδεσμοι

* Jóhan Troest Davidsen στο FIFA.com 
* Jóhan Troest Davidsen στο NSÍ Runavík

Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Νήσων Φερόε
Κατηγορία:Ποδοσφαιριστές των Νήσων Φερόε
Κατηγορία:Ποδοσφαιριστές ΝΣΙ Ρούναβικ
Κατηγορία:Ποδοσφαιριστές Χάβναρ Μπόλτφελαγκ
Κατηγορία:Ποδοσφαιριστές Σκάλα ΙΦ
Μπόγκι Λόκιν

Ο **Μπόγκι Λόκιν** είναι ένας διεθνής ποδοσφαιριστής από τα Νήσια Φερόε, ο οποίος αγωνίζεται στη θέση του Μέσου. Αγωνίζεται στην ÍF Fuglafjørður. Στην ίδια ομάδα αγωνίζεται και ο αδελφός του Karl Løkin. Είναι γιος του πρώην διεθνή αμυντικού Abraham Løkin.
Ξεκίνησε την καριέρα του από την NSÍ Runavík έχοντας 100 συμμετοχές με την ομάδα πριν γίνει 21 ετών. Το 2010 εντάχθηκε στην BK Frem, αλλά επέστρεψε ακολούθως στα Νησιά Φερόε.

Αγωνίζεται με την Εθν ική Νήσοι Φερόε από το 2008 και έχει σκοράρει 1 γκολ στις 11 Οκτωβρίου 2008 στην ισοπαλία 1-1 με την Εθν ική Αυστρίας στα προκριματικά του Παγκοσμίου Κυπέλλου 2010.

## Εξωτερικοί σύνδεσμοι

* Sportal.fo, Bogi Løkin til ÍF (''Faroese''), Προφίλ παίκτη
* National-Football-Teams.com, Προφίλ παίκτη
* bkfrem.dk, Προφιλ παίκτη 

Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Νήσων Φερόε
Κατηγορία:Ποδοσφαιριστές των Νήσων Φερόε
Κατηγορία:Ποδοσφαιριστές Μπολντκλούμπεν Φρεμ
Κατηγορία:Ποδοσφαιριστές ΝΣΙ Ρούναβικ
Κατηγορία:Ποδοσφαιριστές ΙΦ Φουγκλάφιορντουρ
Σκότωσε τους γλυκά

Το ***Σκότωσε τους γλυκά*** (αγγλικά: *Killing Them Softly*) είναι αμερικανικό θρίλερ εγκλήματος παραγωγής 2012, σε σκηνοθεσία και σενάριο του Άντριου Ντόμινικ. Η ταινία είναι βασισμένη στο μυθιστόρημα *Cogan's Trade* του Τζορτζ Β. Χίγκινς και πρωταγωνιστεί ο Μπραντ Πιτ. Συμμετέχουν επίσης οι Ρίτσαρντ Τζένκινς, Τζέιμς Γκαντολφίνι, Ρέι Λιότα, Σκουτ ΜακΝέρι και Μπεν Μέντελσον.

Το πρότζεκτ ανακοινώθηκε το Νοέμβριο του 2010 όταν ο Μπραντ Πιτ βρισκόταν σε διαπραγματεύσεις για τον πρωταγωνιστικό ρόλο. Τον επόμενο μήνα ανακοινώθηκε η συμμετοχή του Πιτ και η παραγωγή προγραμματίστηκε να ξεκινήσει τον Μάρτιο του 2011.

Η πρεμιέρα της ταινίας πραγματοποιήθηκε στις 22 Μαΐου 2012 στο Φεστιβάλ των Καννών όπου και διαγωνίστηκε για το Χρυσό Φοίνικα, λαμβάνοντας θετικές κριτικές. Κυκλοφόρησε στους κινηματογράφους στις 30 Νοεμβρίου 2012.

## Πλοκή
Βασισμένη στη νουβέλα του Τζορτζ Β. Χίγκινς, η ταινία ακολουθεί τον Τζάκι Κόγκαν, ο οποίος ερευνά μια ληστεία που έγινε κατά τη διάρκεια μιας παρτίδας πόκερ της μαφίας.

## Ηθοποιοί και Χαρακτήρες
* Μπραντ Πιτ στο ρόλο του *Τζάκι Κόγκαν*
* Ρίτσαρντ Τζένκινς στο ρόλο του *Οδηγού*
* Τζέιμς Γκαντολφίνι στο ρόλο του *Μίκι*
* Ρέι Λιότα στο ρόλο του *Μάρκι Τράτμαν*
* Σκουτ ΜακΝέρι στο ρόλο του *Φράνκι*
* Μπεν Μπέντελσον στο ρόλο του *Ράσελ*
* Σαμ Σέπαρντ στο ρόλο του *Ντίλον*
* Σλέιν στο ρόλο του *Κένι Γκιλ*
* Βίνσεντ Κουρατόλα στο ρόλο του *Τζόνι Αμάτο*
* Γκάρετ Ντίλαχαντ στο ρόλο του *Έντι Μάτι*

## Box office
Με προϋπολογισμό 15.000.000 δολάρια, η ταινία *Σκότωσε τους Γλυκά* έκανε άνοιγμα τριημέρου στην 7η θέση με 6,8 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 15 εκατομμύρα δολάρια και στον υπόλοιπο κόσμο συγκέντρωσε 22,9 εκατομμύρια δολάρια. Παγκοσμίως απέφερε 37,9 εκατομμύρια δολάρια.

## Βραβεία & Υποψηφιότητες

## Παραπομπές


## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 2010
Κατηγορία:Ταινίες παραγωγής The Weinstein Company
Κατηγορία:Ταινίες του 2012
Κατηγορία:Αμερικανικές αστυνομικές θρίλερ ταινίες
Κατηγορία:Αγγλόφωνες ταινίες
Κατηγορία:Ταινίες παραγωγής Plan B Entertainment
Κατηγορία:Ταινίες σε παραγωγή Μπραντ Πιτ
Κατηγορία:Ταινίες γυρισμένες στη Νέα Ορλεάνη
Κατηγορία:Ταινίες με θέμα τη βία
Κατηγορία:Ταινίες βασισμένες σε αμερικανικά μυθιστορήματα
Αλία

**Αλίη** ή **Αλία** (η διαφορά στη λήξη οφείλεται απλά σε διαλεκτικές παραλλαγές) είναι το όνομα των παρακάτω χαρακτήρων στην Ελληνική μυθολογία:

* Αλίη, μία από τις Νηρηίδες, κόρη του Νηρέα και της Δωρίδος
* Αλία της Ρόδου, μία νύμφη η οποία έζησε σε ένα νησί που αργότερα θα ονομαζόταν Ρόδος από τη μοναδική της κόρη, τη Ρόδη (ή Ρόδος). Η Αλία ήταν η κόρη της Θάλασσας, αδερφή των Τελχίνων, και μητέρα της Ρόδης και έξι γιων από τον Ποσειδώνα. Λίγο μετά τη γέννηση της Αφροδίτης, η θεά ταξίδευε στους ωκεανούς. Όταν οι νέοι γιοι της Αλίας αλαζονικά αρνήθηκαν να αφήσουν την Αφροδίτη να αποβιβαστεί επάνω στην ακτή τους, η θεά τους καταράστηκε με παραφροσύνη. Στην τρέλα τους, βίασαν την Αλία. Ως τιμωρία, ο Ποσειδώνας τους έθαψε στα θαλάσσια σπήλαια του νησιού. Η Αλία αργότερα έριξε τον εαυτό της στη θάλασσα· οι Ροδίτες υποστηρίζουν ότι έγινε η θεά Λευκοθέα. Ωστόσο, η Λευκοθέα ταυτίζεται με την Ινώ σε όλες τις άλλες πηγές. 
* Αλία, κόρη της Σύβαρης. Σε ένα ιερό δάσος της Άρτεμης, αντιμετώπισε ένα τεράστιο φίδι που ζευγάρωσε μαζί της· απόγονοί τους ήταν τα πρώτα μέλη της φυλής *Οφιογενείς*.
* Αλίη, κόρη της Τάλους. Παντρεύτηκε τον Κότυ, γιο του Μάνη πρώτου βασιλιά της Λυδίας, φέρνοντάς του δύο γιους, τον Άσιο και τον Άτυ βασιλιά της Λυδίας.

## Γενεαλογικό δένδρο
Ελληνικές θαλάσσιες θεότητες

## Παραπομπές


Κατηγορία:Ελληνική μυθολογία
Κατηγορία:Νηρηίδες
Εργατικό Κόμμα (Ιρλανδία)

Το **Εργατικό Κόμμα** (αγγλ. *Labour Party*, ιρλ. *Páirtí an Lucht Oibre*) είναι ιρλανδικό σοσιαλδημοκρατικό πολιτικό κόμμα. Τοποθετείται στην κεντροαριστερά. Ιδρύθηκε στο Κλόνμελ της κομητείας Τίπερερι από τους Τζέιμς Κόνολι, Τζέιμς Λάρκιν και Ουΐλιαμ Ξ. Ο'Μπράιεν ως πολιτική πτέρυγα του Κογκρέσου Ιρλανδικών Συνδικάτων. Σε αντίθεση με τα υπόλοιπα μεγάλα πολιτικά κόμματα της Ιρλανδίας, το Εργατικό Κόμμα δεν προέρχεται από το αρχικό Σιν Φέιν. Στις εκλογές του 2011 κέρδισε 37 από τις συνολικά 166 έδρες του Ιρλανδικού Κοινοβουλίου από τις 20 που κατείχε πριν τις εκλογές. Έτσι, έγινε το δεύτερο μεγαλύτερο κόμμα του κοινοβουλίου. Έχει συμμετάσχει στην κυβέρνηση για συνολικά 19 χρόνια, έξι φορές σε συνεργασία με το Φίνε Γκελ ή το Φίνε Γκελ και άλλα μικρότερα κόμματα και μία φορά με το Φίανα Φαλ. Από το 2011 συμμετέχει σε κυβέρνηση συνεργασίας με το Φίνε Γκελ. Σημερινός ηγέτης του κόμματος είναι η Τζόαν Μπέρτον από τον Ιούλιο του 2007 και αναπληρωτής ηγέτης είναι ο Άλαν Κέλι. Η Μπέρτον είναι η σημερινή αναπληρώτρια πρωθυπουργός. 

Το κόμμα είναι μέλος της Σοσιαλιστικής Διεθνούς και του Ευρωπαϊκού Σοσιαλιστικού Κόμματος, ενώ οι ευρωβουλευτές του κόμματος συμμετέχουν με την Προοδευτική Συμμαχία Σοσιαλιστών και Δημοκρατών. Το Εργατικό Κόμμα συνδέεται με το Σοσιαλδημοκρατικό και Εργατικό Κόμμα της Βόρειας Ιρλανδίας. 

## Έδρες σε κοινοβούλια

## Παραπομπές


## Εξωτερικοί σύνδεσμοι

*Official Website
*Labour Youth - Youth section

Κατηγορία:Ιρλανδικά πολιτικά κόμματα
Κατηγορία:Εργατικά κόμματα
Κατηγορία:Σοσιαλδημοκρατικά κόμματα
Γεώργιος Αλεξιάδης (αποσαφήνιση)

Με το όνομα **Γεώργιος Αλεξιάδης** φέρονται:

* Ο Γεώργιος Αλεξιάδης, έλληνας υπουργός απασχολήσεως στην Κυβέρνηση Μαρκεζίνη 

* Ο Μητροπολίτης Θεσσαλονίκης Γεννάδιος Αλεξιάδης, κατά κόσμον Γεώργιος Αλεξιάδης.
Μουσείο Πλινθοκεραμοποιίας

Το **Μουσείο Πλινθοκεραμοποιίας Ν. & Σ. Τσαλαπάτα** στο Βόλο, αποτελεί σπάνιο δείγμα διασωζόμενου βιομηχανικού συγκροτήματος στον ελληνικό χώρο. Ανήκει στο Δίκτυο Θεματικών Τεχνολογικών Μουσείων του Πολιτιστικού Ιδρύματος Ομίλου Πειραιώς (ΠΙΟΠ). To μουσείο στοχεύει στην ανάδειξη της ιστορικής ταυτότητας της πόλης του Βόλου και αποτελεί έναν ισχυρό μουσειακό πόλο. Συμβάλλει στην ενίσχυση του πολιτισμικού αποθέματος της περιφέρειας Θεσσαλίας, στη διάσωση και προβολή της βιομηχανικής κληρονομιάς καθώς και στην ανάπτυξη του πολιτιστικού τουρισμού στην ευρύτερη περιοχή της Μαγνησίας.

## Εκθεσιακές ενότητες
thumb|250x250px
Το Εργοστάσιο Πλινθοκεραμοποιίας ιδρύθηκε το 1926 από τους αδερφούς Τσαλαπάτα. Η συνολική έκτασή του ανέρχεται σε 22.000 τ.μ. Στο εργοστάσιο αυτό κατασκευάζονταν ποικίλοι **τύποι πλίνθων και κεράμων**. Απασχολούσε στην ακμή της λειτουργίας του 250 άτομα και η εγκατεστημένη ισχύς του σε μηχανήματα, έφθανε τους 300 ίππους. To Εργοστάσιο Πλινθοκεραμοποιίας Ν. & Σ. Τσαλαπάτα τερμάτισε τη λειτουργία του τo 1978. 

Το 2004 το Πολιτιστικό Ίδρυμα Ομίλου Πειραιώς ανέλαβε να δημιουργήσει, στους χώρους του κυρίως εργοστασίου (5.000 τ.μ), ένα πρότυπο Μουσείο Πλινθοκεραμοποιίας. Δύο χρόνια μετά το Εργοστάσιο Τσαλαπάτα εγκαινιάζεται ως μουσείο. Έχει γίνει ανασύνθεση της παραγωγικής διαδικασίας, με τα τριβεία, τις πρέσες, τους κοφτήρες, τις δεξαμενές αργίλου, τα βαγονέτα και την κάμινο Hoffmann. Το μουσείο παρουσιάζει το παραδοσιακό επάγγελμα του πλινθοκεραμοποιού και τις τεχνικές εξειδίκευσης και κατεργασίας των πρώτων υλών. 

Η μόνιμη έκθεση, που αναπτύσσεται στις κτιριακές εγκαταστάσεις όπου γινόταν η παραγωγή, πλαισιώνεται από μακέτες και πλούσιο εποπτικό υλικό ενώ ειδικά εκπαιδευτικά προγράμματα και εκδηλώσεις διασφαλίζουν, για το κοινό, την άμεση επαφή του με όλα τα στάδια της παραγωγής πλίνθων και κεράμων.

## Εξωτερικοί σύνδεσμοι
* Η επίσημη ιστοσελίδα του Μουσείου 

Πλινθοκεραμοποιιας
Κατηγορία:Βόλος
Γιάννης Σοφοκλέους

Ο **Γιάννης Σοφοκλέους** (γεν: 1979) είναι Έλληνας αθλητής του Kick Boxing που έχει αγωνσιτεί σε πάνω από 200 αγώνες και οι 195 ήταν νικηφόροι, και έχει γίνει δημοφιλής στην Ελλάδα αλλα και παγκοσμίως. Επίσης είναι μέλος της Εθνικής Ελληνικής Ομάδας Πυγμάχων.

Γεννήθηκε στη Νέα Ηρακλείτσα στον Νομό Καβάλας και ανήκει στον Αθλητικό Σύλλογο **'Μαχητές Νέας Περάμου**'. 
Έχει παλέψει με μεγάλα ονόματα στον χώρο του Kick Boxing, ενώ είχε δείξει ενδιαφέρον και στον χώρο της Μικτής Πολεμικής Τέχνης (MMA). Στο πλευρό του είναι ενας άλλος πρώην αθλητής του Kick Boxing, ο Σωκράτης Καρα'ί'της, ο οποίος προπονεί τον Παγκόσμιο Πρωταθλητή. Τέλος, είναι γνωστός και με το προσωνύμιο "Psycho" και στην πλούσια καριέρα του έχει ταξιδέψει για να παλέψει σε Ευρώπη, Ασία και Ωκεανία (συγκεκριμένα στη χώρα της Αυστραλίας).

## Καριέρα

Άρχισε να ασχολείται με τις Πολεμικές Τέχνες (πρώτα με το άθλημα του Μπόξ), τη δεκαετία του '90 συμμετέχοντας σε Διεθνής Τουρνουά Εφήβων όπου το 1997 κατέλαβε την 1η θέση ενώ κάτι αντίστοιχο συνέβη και στο Ελληνικό Τουρνουά Εφήβων, που πήρε την 1η θέση την ίδια χρονιά.

Την καριέρα του την ξεκίνησε επαγγελματικά με το Thai Boxing όπου και έπαιξε σε δυο αγώνες όπου έγιναν στην Ελλάδα και στη Γαλλία, οι πρώτοι στην καριέρα του. Έχει γίνει Παγκόσμιος Πρωταθλητής του αθλήματος Κίκ Μπόξινγκ με τις ζώνες της WPKA, της WAKO και της Ευρωπα'ι'κής Ζώνης το 2001.

Παρακάτω οι διακρίσεις του Έλληνα Κικμπόξερ:

### Μπόξ

* 3η θέση στο Πρωτάθλημα "Ακρόπολις" (81Kg) – 2007
* 3η θέση στο Ελληνικό Πρωτάθλημα Πρώτης Κατηγορίας Ανηλίκων (81 Kg) – 2007
* 3η θέση στο Ελληνικό Πρωτάθλημα Πρώτης Κατηγορίας Ανηλίκων (75 Kg) – 2003
* 1η θέση στο Ελληνικό Πρωτάθλημα Εθνικών Δυνάμεων (81 Kg) – 2002
* 1η θέση στο Ελληνικό Πρωτάθλημα Δεύτερης Κατηγορίας Ανηλίκων (81 Kg) – 2002
* 1η θέση στο Ελληνικό Πρωτάθλημα Εφήβων (75 Kg) - 1997
* 1η θέση στο Ελληνικό Πρωτάθλημα Δεύτερης Κατηγορίας Ανηλίκων (75 Kg) – 1997
* 1η θέση στο Διεθνές Πρωτάθλημα Εφήβων (75 Kg) - 1997

### Κικ Μπόξινγκ

* Πρωταθλητής Μεσογείου (76 Kg) - 1999
* 1η θέση στο Παγκόσμιο Πρωτάθλημα Κικ Μπόξιγνκ (76 Kg) - 2000
* Πρωταθλητής Ευρώπης (76 Kg) - 2001
* 1η θέση στο Ανοιχτό Πρωταθλημα Ασίας WPKA (79 Kg) - 2001
* 1η θέση στο Παγκόσμιο Πρωτάθλημα Κικ Μπόξινγκ (76 Kg) - 2002
* 1η θέση στο Παγκόσμιο Πρωτάθλημα Κικ Μπόξιγνκ (76 Κg) - 2004
* Παγκόσμιος Πρωταθλητής WPKA (76 Kg) - 2007
* 1η θέση στο ΠΟΚ (81 Kg) - 2007
* 1η θέση στο Διεθνές Πρωτάθλημα K1 (82 Kg) - 2008
* Παγκόσμιος Πρωταθλητής WAKO - 2010
* Παγκόσμιος Πρωταθλητής WPKA - 2012
* WKU European Title-Belt K-1 (Κρήτη Οκτώβριος 2013)
* WKU European Title-Belt K-1 (Αθήνα Μάρτιος 2014)
* WKU World Title-Belt Low Kicks (Καβάλα Μάιος 2014)
* WKU World Title-Belt K-1 (Κύπρος Ιούλιος 2014)
* WKU World Title-Belt K-1 (Γερμανία Σεπτέμβριος 2014)
* WKU World Title-Belt K-1 (Κίνα Οκτώβριος 2014)
* ISKA Intercontinental Title-Belt, (Αθήνα Μάρτιος 2015)

## Πηγές
* Σοφοκλέους Γιάννης (PSYCHO)
* Έκλεισε ο πρώτος αγώνας MMA του Γιάννης Σοφοκλέους
* Γιάννης Σοφοκλέους 
* Γιάννης Σοφοκλέους: Ένας Παγκόσμιος πρωταθλητής στο Εργασιακό πρωτάθλημα μπάσκετ

Κατηγορία:Έλληνες αθλητές του κικ μπόξινγκ
Σουηδικό Σοσιαλδημοκρατικό Κόμμα

Το **Σουηδικό Σοσιαλδημοκρατικό Κόμμα** (σουηδ. *Sveriges socialdemokratiska parti*) είναι ένα σουηδικό σοσιαλδημοκρατικό κόμμα, που αποτελεί την αξιωματική αντιπολίτευση της χώρας. Σημερινή ηγέτιδά του είναι η Μαγκνταλένα Άντερσον, ενώ πρόκειται για το παλαιότερο και μεγαλύτερο πολιτικό κόμμα της Σουηδίας, ιδρυθέν το 1889. Το παλαιότερο όνομα του κόμματος ήταν ***Σοσιαλδημοκρατικό Εργατικό Κόμμα***.

Το πρόγραμμα του κόμματος βασίζεται στον Μαρξιστικό ρεβιζιονισμό, ενώ αναφέρει ως επίσημες ιδεολογίες του κόμματος τον δημοκρατικό σοσιαλισμό και τη σοσιαλδημοκρατία. Υποστηρίζει την κοινωνική πρόνοια που θα καλύπτεται μέσω της προοδευτικής φορολόγησης. Τα τελευταία χρόνια έχει υποστηρίξει τον φεμινισμό, την κοινωνική ισότητα και είναι αντίθετο σε κάθε μορφής ρατσισμού. 

Το 1917, μία μερίδα μελών της αριστερής πτέρυγας του κόμματος αποσπάστηκε από το κόμμα και δημιουργήθηκε έτσι το *Σουηδικό Σοσιαλδημοκρατικό Αριστερό Κόμμα* (το σημερινό Αριστερό Κόμμα). 

Το 2008 δημιούργησε, μαζί με το Πράσινο Κόμμα και το Αριστερό Κόμμα, τον Κόκκινο-Πράσινο συνασπισμό, που συμμετείχε στις εκλογές του 2010 αλλά έχασε από την κεντροδεξιά Συμμαχία. Ο συνασπισμός αυτός διαλύθηκε στις 26 Νοεμβρίου 2010.

## Έδρες σε κοινοβούλια

## Εξωτερικοί σύνδεσμοι
* 

Κατηγορία:Σουηδικά πολιτικά κόμματα
Κατηγορία:Εργατικά κόμματα
Κατηγορία:Σοσιαλδημοκρατικά κόμματα
Μακροτάνταλο Άνδρου

Το **Μακροτάνταλο** είναι πολύ μικρό χωριό στη βόρεια Άνδρο με πληθυσμό 7 κατοίκων (σύμφωνα με την απογραφή 2021) και σε υψόμετρο 170 μέτρα. Απέχει από το Γαύριο 10 χλμ. βόρεια και από τη Χώρα 42 χλμ. βορειοδυτικά. Ανήκει στο δήμο Άνδρου, ενώ πριν το Πρόγραμμα Καλλικράτης ανήκε στο δήμο Υδρούσας. Στην ευρύτερη περιοχή του χωριού θα κατασκευαστεί το αιολικό πάρκο του Μακροτάνταλου και θα είναι το δεύτερο αιολικό πάρκο στην Άνδρο.

## Πηγές

https://web.archive.org/web/20120404185532/http://www.ppcr.gr/Energy.aspx?C=25

## Εξωτερικοί σύνδεσμοι

* Κάστρο του Μακροτάνταλου στον ιστότοπο https://www.androssecrets.com/.

## Παραπομπές


Κατηγορία:Χωριά της περιφερειακής ενότητας Άνδρου
Αγγλικό πρωτάθλημα ποδοσφαίρου ανδρών 2010-11

Το **Αγγλικό πρωτάθλημα ποδοσφαίρου ανδρών 2010-11** ή **[[Πρέμιερ Λιγκ]] 2010–11** ήταν η 19η σεζόν της Πρέμιερ Λιγκ από την ίδρυσή της το 1992. Η σεζόν άρχισε στις 14 Αυγούστου 2010 και έληξε στις 22 Μαΐου 2011. Η Μάντσεστερ Γιουνάιτεντ κέρδισε το 19ο της πρωτάθλημα συνολικά ξεπερνώντας σε τίτλους την Λίβερπουλ που έχει 18. Το βραβείο του πρώτου σκόρερ το μοιράστηκαν οι Ντίμιταρ Μπερμπάτοφ και Κάρλος Τέβες με 20 γκολ ο καθένας.

## Βαθμολογία

* **<sup>Π</sup>** Πρωταθλητές
* **<sup>*</sup>** Η Φούλαμ κέρδισε την συμμετοχή στο Γιουρόπα Λιγκ μέσω της ειδικής βαθμολογίας Fair Play
* **<sup>**</sup>** Η Στόουκ Σίτι προκρίθηκε στο Γιουρόπα Λιγκ ως φιναλίστ του Κυπέλλου Αγγλίας 2011
* **<sup>***</sup>** Η Μπέρμιγχαμ Σίτι προκρίθηκε στο Γιουρόπα Λιγκ ως νικητής του Λιγκ Καπ Αγγλίας



## Στατιστικά

### Γκολ

### Ασίστ

Κατηγορία:Εγχώρια ποδοσφαιρικά πρωταθλήματα 2010-2011
Κατηγορία:Πρέμιερ Λιγκ
Εθνική Σερβίας (ποδόσφαιρο ανδρών)

Η **εθνική ομάδα ποδοσφαίρου της Σερβίας** εκπροσωπεί τη Σερβία στο ποδόσφαιρο και ελέγχεται από την Ποδοσφαιρική Ένωση Σερβίας, το κυβερνών σώμα του σερβικού ποδοσφαίρου. Η ομάδα αγωνίζεται στα εντός έδρας παιχνίδια στο Στάδιο Ερυθρός Αστέρας και προπονητής της είναι ο Σλάβολιουμπ Μούσλιν. Η ΦΙΦΑ και η ΟΥΕΦΑ θεωρούν την εθνική ομάδα ποδοσφαίρου Σερβίας ως διάδοχο της εθνικής Γιουγκοσλαβίας. Το 2010, για πρώτη φορά στην ιστορία, η Σερβία εκπροσωπήθηκε στο Παγκόσμιο Κύπελλο Ποδοσφαίρου ως ανεξάρτητη χώρα.

## Αναγνωρισμένοι Παίκτες
* Αλεξάνταρ Κολάροφ
* Μπράνισλαβ Ιβάνοβιτς
* Νεμάνια Βίντιτς
* Σίνισα Μιχάιλοβιτς
* Ντέγιαν Στάνκοβιτς
* Σάβο Μιλόσεβιτς
* Πρέντραγκ Μιγιάτοβιτς
* Ντούσαν Τάντιτς

## Πορεία στις διεθνείς διοργανώσεις

Η εθνική ομάδα ποδοσφαίρου Σερβίας θεωρείται ως διάδοχος της εθνικής Γιουγκοσλαβίας και της εθνικής Σερβίας και Μαυροβουνίου.

### Παγκόσμιο κύπελλο

### Ευρωπαϊκό πρωτάθλημα

## Στατιστικά παιχτών

### Αρχηγοί (μετά το 1994)

## Παραπομπές


## Εξωτερικοί σύνδεσμοι

* Ιστοσελίδα Σερβικής Ομοσμπονδίας ποδοσφαίρου 

Κατηγορία:Εθνική Σερβίας (ποδόσφαιρο)
Ιωάννης Σκούφος - Μαυρομμάτης

Ο **Ιωάννης Σκούφος-Μαυρομμάτης** (1891-1975) ήταν ανώτατος υπάλληλος του υπουργείου Γεωργίας καθώς και υπουργός γεωργίας στην υπηρεσιακή κυβέρνηση Θεοτόκη.

## Βιογραφικά στοιχεία
Γεννήθηκε στην Αθήνα το 1891 και ήταν γιος του αντιστρατήγου Γεωργίου Σκούφου και της Αγγελικής Μαυρομμάτης. Από την πλευρά της μητέρας του καταγόταν από την παλιά οικογένεια Μαυρομμάτη και ήταν ανηψιός του πολιτικού Επαμεινώνδα Μαυρομμάτη. Σπούδασε νομικά και ιδιώτευσε ως δικηγόρος. Εντάχθηκε στο δυναμικό του υπουργείου Γεωργίας φθάνοντας ως τον βαθμό του γενικού διευθυντή. Ανέλαβε γενικός γραμματέας του υπουργείου ενώ στην υπηρεσιακή κυβέρνηση Θεοτόκη διορίστηκε υπουργός γεωργίας. Μετά την λήξη της θητείας του αποχώρησε από το υπουργείο Γεωργίας.

Πέθανε το 1975.

## Πηγές


Κατηγορία:Έλληνες υπουργοί Γεωργίας
Ι
Νοροβίν Αλτανχουγιάγκ

Ο **Νοροβίν Αλτανχουγιάγκ** (Norovyn Altankhuyag, μογγολικά: Норовын Алтанхуяг, γεν. στις 20 Ιανουαρίου 1958) είναι πολιτικός από τη Μογγολία, 27ος Πρωθυπουργός από τις 10 Αυγούστου 2012 ως τις 5 Νοεμβρίου 2014. Νωρίτερα υπηρέτησε ως Πρώτος Αντιπρόεδρος της Κυβέρνησης και ως υπουργός Γεωργίας και Εμπορίου 1996–2000. Το 2004-2006 διετέλεσε υπουργός Οικονομικών. Εξελέγη πρόεδρος του Δημοκρατικού Κόμματος της Μογγολίας από την Εθνική Συμβουλευτική Επιτροπή το 2008, έπειτα από την ήττα του κόμματος στις βουλευτικές εκλογές εκείνης της χρονιάς.

## Πρώτα χρόνια
Ο Αλτανχουγιάγκ γεννήθηκε στην επαρχία Ουβς και φοίτησε στο γυμνάσιο του Ουλαανγκόμ το 1966. Ολοκλήρωσε τις σπουδές του στη δευτεροβάθμια εκπαίδευση το 1976 και εν συνεχεία σπούδασε Φυσικά και Μαθηματικά στο Εθνικό Πανεπιστήμιο της Μογγολίας. Έπειτα από την ολοκλήρωση των σπουδών του, δίδαξε ως καθηγητής στο πανεπιστήμιο.

## Πολιτική καριέρα
Κατά τη διάρκεια της Δημοκρατικής Επανάστασης του 1990 υπήρξε πρωτεργάτης του κινήματος της νεολαίας. Με τους συντρόφους του, ίδρυσε το Δημοκρατικό Σοσιαλιστικό Κίνημα. Στις 21 Φεβρουαρίου 1990 έγινε η πρώτη συνάντηση με σκοπό την ίδρυση του Σοσιαλδημοκρατικού Κόμματος της Μογγολίας. Εξελέγη μέλος της ιδρυτικής επιτροπής.

Την περίοδο 1990-2006, υπηρέτησε συνολικά 4 φορές στο αξίωμα του Γενικού Γραμματέα σε διαφορετικά κόμματα. Εξελέγη βουλευτής δύο φορές.
Μετά τις γενικές εκλογές του 2008, ο προηγούμενος ηγέτης του Δημοκρατικού Κόμματος Τσαχιάγκιϊν Ελμπεγκντόρζ παραιτήθηκε μετά την ήττα του κόμματος και νέος ηγέτης του κόμματος έγινε ο Αλτανχουγιάγκ. Κατά τη διάρκεια της θητείας του τελευταίου στην ηγεσία, το κόμμα ξεκίνησε αρκετά προγράμματα με στόχο την ενίσχυση της δημοκρατίας και την οικοδόμηση της κοινωνίας των πολιτών. Ένα από αυτά τα προγράμματα είναι και το "Μογγολικός Λαός- 2020".

Τον Αύγουστο του 2012, το Κοινοβούλιο ενέκρινε το διορισμό του στην πρωθυπουργία, με 42 ψήφους. 

## Εξωτερικοί σύνδεσμοι
* Επίσημος ιστότοπος του πολιτικού

## Πηγές
* 

## Παραπομπές


Κατηγορία:Πρωθυπουργοί της Μογγολίας